open-index/open-wikipedia-markdown huggingface dataset:
Pecten jacobaeus

***Pecten jacobaeus***  é unha especie de molusco bivalvo mariño da subclase dos pteriomorfios, orde dos ostreidos, superfamilia dos pectinoideos e familia dos pectínidos, unha das 15 integradas actualmente (2020) no xénero *Pecten*.

Moi semellante a *Pecten maximus*, é coñecida na bibliografía internacional como *vieira do Mediterráneo*, debido á súa área de distribución.

Moitas veces ambas as especies confúndense, porque nas partes comúns das súas distribucións, desenvolvéronse individuos híbridos.

## Taxonomía 
### Descrición 
A especie foi descrita en 1758 por Linnaeus na 10ª edición do seu *Systema Naturae*, baixo o nome de *Ostrea jacobaea*. incluído o mar Negro, pero tamén se encontra no océano Atlántico, desde as costas de Portugal até as de Marrocos.

## Bioloxía 
### Nutrción 
Esta vieira é un animal planctonófago e detritívoro, é dicir, aliméntase de organismos planctónicos e de partículas de materia orgánica en suspensión. É un molusco puramente filtrante, xa que atrapa o seu alimento filtrando a auga de mar coas súas branquias. O seu alimento principal son algas microscópicas.

### Reprodución 
*Pecten jacobaeus* é un animal hermafrodita. Alcanza a madurez sexual entre os 2 e os 4 anos de vida. A glándula xenital única (ben coñecida polos gastrónomos co nome de *coral*), está formada por unha parte masculina branca e unha parte feminina alaranxada. Os gametos prodúcense sucesivamente para evitar a autofecundación. Despois da desova, a fecundación é externa e as larvas son transportadas no plancto e a metamorfose prodúcese entre as 3 e as 4 semanas. Cando alcanzan entre 20 e 30&nbsp;mm, a pequena cuncha fíxase ao substrato mediante un biso que logo perde.

## Notas 
## Véxase tamén 
### Bibliografía 
* Linnaeus, C. (1758): [*Systema Naturae per regna tria naturae, secundum classes, ordines, genera, species, cum characteribus, differentiis, synonymis, locis. Editio decima, reformata, vol. 1. Holmiae(https://gl.wikipedia.org/wiki/Estocolmo): Laurentius Salvius*].
* Raines, B. K. & Poppe, G. T. (2006): "The Family Pectinidae". En: Poppe, G. T. & Groh, K.: *A Conchological Iconography*.  , Hackenheim: ConchBooks. ISBN 3-9259-1978-3.
* Bieler R., Carter J. G. & Coan E. V. (2010): "Classification of Bivalve families".  En: Bouchet P. & Rocroi J.-P. "Nomenclator of Bivalve Families". *Malacologia* **52** (2): 1-184, pp.&nbsp;113–133,.
* Dijkstra H. H. & Maestrati P. (2012): "Pectinoidea (Mollusca, Bivalvia, Propeamussiidae, Cyclochlamydidae n. fam., Entoliidae and Pectinidae) from the Vanuatu Archipelago". *Zoosystema* **34** (2): 389-408.
* Zamouri-Langar, N.; Chouba, L.; Ajjabi Chebil, L.; Mrabet, R. & El Abed, A. (2011): *Les coquillages bivalves des côtes tunisiennes*. Salammbô: Institut National des Sciences et Technologies de la Mer. ISBN 978-9-9389-5120-2.

### Outros artigos 
* Bivalvos
* Ostreidos
* Pectininos (suborde)
* Pectinoideos
* Pectínidos
Era unha vez

[miniatura|dereita|O lema "Era unha vez" (en francés, *Il était un fois*) baixo unha ilustración da [Carapuchiña vermella.]]
***Era unha vez*** é unha fórmula de expresión que, na tradición popular, introduce un conto, e en particular unha fábula ou un conto de fadas. Trátase da frase que abre o relato e fai alusión a un tempo pretérito indeterminado. É habitual, tamén na oralidade, nos contos infantís.

De acordo co Oxford English Dictionary, a expresión apareceu na lingua inglesa xa en 1385 (escrita por Geoffrey Chaucer en *Os contos de Canterbury*, como *Once upon a time*). Con todo, nunha lingua romance o primeiro rexistro que existe chega a través de Charles Perrault, que a enunciou en lingua francesa como *Il était une fois*. A expresión aparece no inicio de sete dos oito escritos en prosa de Perrault.

É así mesmo unha fórmula amplamente instalada noutros idiomas: *Det var engang* (dinamarqués), ''C'era una volta* (italiano), *Era uma vez* (portugués), *Érase una vez* (castelán), *Es war einmal'' (alemán)...

## Notas
Jerónimo Rodríguez Rodríguez

**José Gerónimo Rodríguez Rodríguez**, coñecido como **Jerónimo Rodríguez**, nado en Tomiño cara a 1907 e finado en Vigo o 28 de xaneiro de 1937, foi un empregado e político galego.

## Traxectoria 
Anarquista, veciño de Goián. Co golpe de Estado do 18 de xullo de 1936 foi detido e internado na prisión de Tui, onde coincidiu con Benito Prieto Coussent que lle fixo un retrato. Procesado na causa 1350/36 polo delito de rebelión, foi xulgado en Vigo o 7 de xaneiro de 1937. Condenado a pena de morte, foi executado en Vigo, ás 11 horas do 28 de xaneiro de 1937, con Eliseo Estévez Álvarez e Maximino Rodríguez Lago, nas proximidades do cuartel do Monte do Castro.

## Vida persoal 
Foi pai de Argentina Rodríguez Vicente.

## Notas 
## Véxase tamén 
### Ligazóns externas 
* Paco Lobatón lleva a Tomiño «Quién sabe dónde»
Infolibre

***infoLibre*** é un diario dixital en español publicado por primeira vez o 7 de marzo de 2013. A súa redacción localízase en Madrid, España.

## Características 
É un diario creado por xornalistas procedentes, entre outros, dos diarios *Público*, *El País* e Radio Televisión Española, cunha liña editorial progresista. É pioneiro no mercado de medios dixitais españois polo seu modelo de negocio, no que unha parte dos contidos son de pago e pechado para subscritores. Os abonados do diario reciben un avance diario de contidos cara á medianoite e unha revista mensual en papel e en formato dixital, *TintaLibre*, dedicada a crónicas e reportaxes, e cuxo primeiro número saíu a venda o 9 de marzo de 2013.

### Dirección 
*InfoLibre* e *TintaLibre* están dirixidos editorialmente por Jesús Maraña, exdirector de *Público*. O director do diario dixital é o tamén experiodista de *Público* Manuel Rico, e completan o equipo de dirección Juan Carlos Ortiz de Elguea (subdirector), Fernando Varela (redactor xefe) e Yolanda González (correspondente política). Á cabeza de *TintaLibre* está Ramón Reboiras.

### Accionistas, socios e apoios 
*InfoLibre* conta con varios socios que achegan capital, entre eles editoriais, como o diario dixital francés Mediapart e Daniel Fernández, presidente da editorial Edhasa.  Ademais das cotas abonadas polos socios, finánciase a través dunha Sociedade de Amigos, á que pertencen figuras do mundo da cultura como Luis García Montero, Emilio Lledó, Fernando León de Aranoa, El Gran Wyoming, Almudena Grandes, Joaquín Sabina, Pedro Almodóvar, Gonzalo López Alba e Baltasar Garzón, entre outros.

A estrutura accionarial debe ser tal que respecte por estatutos o control único e exclusivo polos xornalistas sobre a información e os criterios editoriais. O principal accionista individual é unha sociedade formada polos cinco xornalistas fundadores. Desde a súa orixe, *InfoLibre* renunciou aos así chamados "acordos institucionais" opacos mediante os que as grandes empresas financian á inmensa maioría dos medios de comunicación a cambio de publicidade e/ou outros acordos.

## Notas 
## Véxase tamén 
### Bibliografía 
* 

### Ligazóns externas 
* Páxina web oficial de infoLibre.
Reise der Hoffnung

***Reise der Hoffnung*** (en ) é un filme suízo-turco de 1990 dirixido por Xavier Koller. Conta a historia dunha familia turca alevi que tenta emigrar ilegalmente a Suíza, un país que só coñecen por unha postal. Foi unha coprodución entre compañías de Suíza, Turquía e o Reino Unido.

O filme gañou o Óscar ó mellor filme en lingua non inglesa na 63ª edición dos premios. O filme foi proposto polo goberno de Suíza, converténdose no segundo galardón deste país na categoría.

## Personaxes 
* Necmettin Çobanoglu como Haydar Sener 
* Nur Sürer como Meryem
* Emin Sivas como Mehmet Ali 
* Yaman Okay como Turkmen 
* Erdinc Akbas como Adama 
* Mathias Gnädinger como Ramser 
* Dietmar Schönherr como Massimo
* Andrea Zogg como Christen
* Erdal Merdan como Aldemir

## Notas 
## Véxase tamén 
### Outros artigos 
* Filmes de Suíza propostos ó Óscar ó mellor filme internacional
* Filmes propostos ó mellor filme internacional na 63ª edición dos Óscar

### Ligazóns externas 
* 
* Ficha en BoxOfficeMojo 
* Ficha en RottenTomatoes
All Mirrors

***All Mirrors*** é o cuarto álbum de estudio da cantautora estadounidense Angel Olsen, publicado o 4 de outubro de 2019 a través do selo Jagjaguwar. Producido por Angel Olsen e John Congleton, o álbum foi precedido por dous sinxelos, "All Mirrors" e "Lark". Os dous lanzamentos estiveron acompañados por vídeos musicais dirixidos pola amiga de Olsen e colaboradora habitual Ashley Connors. O disco tivo en xeral boas críticas e estreouse no número 52 da lista *Billboard 200*. Pitchfork Media incluíu a *All Mirrors* na súa lista dos mellores álbums de rock de 2019.

## Listaxe de cancións 
## Notas
We'll Build Them a Golden Bridge

'''''We'll Build Them a Golden Bridge'''* é o primeiro álbum de estudio da banda canadense de indie rock Destroyer, publicado orixinalmente en mazo de 1996 a través do selo Tinker Recordings. O disco foi reeditado por Scratch Records o 24 de outubro de 2006.

O título do álbum é unha referencia á novela de Lev Tolstoi *A guerra e a paz'', na cal Mikhail Kutuzov, o comandante o exército ruso, promete construír a Napoleón e ao exército francés unha "ponte de ouro" (golden bridge) dende Rusia para permitir que os franceses continuasen a súa apresurada retirada sen intentar librar unha batalla, o que só provocaría destrución e perda de vidas innecesarias.

## Listaxe de cancións 
## Notas
Sad Songs for Dirty Lovers

***Sad Songs for Dirty Lovers*** é o segundo álbum de estudio da banda estadounidense de indie rock The National, publicado o 2 de setembro de 2003 a través do selo Brassland Records. Este é o primeiro disco no que o grupo traballou con Peter Katis, que produciría os seus seguintes traballos *Alligator* e *Boxer*. Tamén é o primeiro álbum en contar co multiinstrumentista Bryce Dessner como membro pleno da banda.

## Listaxe de cancións 
## Notas
New Kind of Normal

***New Kind of Normal*** é o segundo álbum de estudio da banda estadounidense de indie rock Cayetana, publicado o 5 de maio de 2017 a través do seu propio selo, Plum Records.

## Listaxe de cancións 
## Notas
Marleen Gorris

**Marleen Gorris**, nada en Roermond o 9 de decembro de 1948, é unha escritora e directora de cinema neerlandesa. Gorris é coñecida como unha feminista declarada e activista dos dereitos da comunidade LGTB, o cal se reflicte no seu traballo. En 1995, gañou un Óscar ó mellor filme en lingua non inglesa por *Antonia*, converténdose na primeira muller en conseguir o galardón nesa categoría.

## Notas 
## Véxase tamén 
### Ligazóns externas 
*
Antonia (filme)

***Antonia*** é un filme neerlandés de 1995 escrito e dirixido por Marleen Gorris. O filme, descrito como un "conto de fadas feminista", e conta a historia dunha muller independente chamada Antonia (Willeke van Ammelrooy) quen, ó regresar á vila neerlandesa onde naceu, estabelece unha comunidade matriarcal. O filme abrangue gran cantidade de temas, dende a morte e a relixión, até o sexo, a intimidade, o lesbianismo, a amizade e o amor.

*Antonia* foi rodado após dificultades por atopar localizacións e financiamento durante a década de 1980 e 1990. Desfrutou de boas críticas e diversos galardóns, como o Óscar ó mellor filme en lingua non inglesa na 68ª edición dos premios.

## Personaxes 
* Willeke van Ammelrooy como Antonia
* Els Dottermans como Danielle
* Jan Decleir como Farmer Bas
* Victor Löw como Harry
* Johan Heldenbergh como Tom
* Dora van der Groen como Allegonde
* Veerle van Overloop como Thérèse
* Esther Vriesendorp como Thérèse (con 13 anos)
* Carolien Spoor como Thérèse (con 6 anos)
* Thyrza Ravesteijn como Sarah
* Mil Seghers como Kromme Vinger
* Elsie de Brauw como Lara
* Reinout Bussemaker como Simon
* Marina de Graaf como Deedee
* Jan Steen como Lippen Willem
* Catherine ten Bruggencate como Malle Madonna
* Paul Kooij como Protestante

## Notas 
## Véxase tamén 
### Outros artigos 
* Filmes dos Países Baixos propostos ó Óscar ó mellor filme internacional
* Filmes propostos ó mellor filme internacional na 68ª edición dos Óscar

### Ligazóns externas 
* 
* Ficha en RottenTomatoes 
* Ficha en BoxOfficeMojo
Kolja

***Kolja*** é un filme checo de 1996 dirixido por Jan Svěrák e protagoniza o seu pai, Zdeněk Svěrák, quen tamén escribiu o guión a partir dunha historia de Pavel Taussig. *Kolja* conseguiu a aclamación da crítica e gañou o Óscar ó mellor filme en lingua non inglesa e o Globo de Ouro á mellor película en lingua non inglesa.

## Personaxes 
* Andrey Khalimon como Kolja
* Zdeněk Svěrák como Louka
* Libuše Šafránková como Klára
* Ondřej Vetchý como Mr. Brož
* Stella Zázvorková como nai de Louka
* Lillian Malkina como Tamara
* Irina Bezrukova como nai de Kolja

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 69ª edición dos Óscar

### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Jan Svěrák

**Jan Svěrák**, nado en Žatec o 6 de febreiro de 1965, é un actor, produtor e director de cine checo, un dos máis destacados dende a Revolución de Veludo.

Fillo do coñecido escritor Zdeněk Svěrák, estudou na Academia das Artes Escénicas de Praga. Recibiu diversos premios, entre eles o Óscar ó mellor filme en lingua non inglesa en 1997, o Globo de Ouro, o Globo de Cristal e o Tokyo Grand Prix por *Kolja*.

## Filmografía 
* *Po strništi bos* (2017) (director e guionista)
* *Tři bratři* (2014) (director)
* *Kuky se vrací* (2010) (director, produtor)
* *Na vlastní nebezpecí* (2008) (actor)
* *Vratné lahve* (2007) (director, produtor)
* *Román pro zeny* (2005) (actor)
* *Tatínek* (2004) (director)
* *Tmavomodrý svět* (2001) (director, actor, produtor)
* *Rebelové* (2001) (actor)
* *Kolja* (1996) (director, produtor)
* *Jízda* (1994) (director)
* *Akumulátor 1* (1994) (director)
* *Valka barev* (1993) (actor)
* *Obecná škola* (1991) (director)
* *Ropáci* (1988) (director)
* *Nejistá sezóna* (1988) (actor)
* *Vesmirna Odysea II* (1986) (director)
* *Vsak su vinar* (1985) (director)
* *Sbohem, nadrazicko* (1984) (director)
* *Kulový blesk* (1979) (actor)

## Véxase tamén 
### Ligazóns externas 
*
Mike van Diem

**Mike van Diem**, nado en Druten en 1959, é un director de cinema neerlandés.

## Traxectoria 
En 1990, a súa curtametraxe *Alaska* gañou o Golden Calf á mellor curta e o Premio Student Academy ó mellor estudante estranxeiro na categoría de drama. En 1998, recibiu o Óscar ó mellor filme en lingua non inglesa polo seu filme *Karakter*, que está baseado na novela homónima de 1938 escrita por Ferdinand Bordewijk.

Tamén dirixiu anuncios de televisión.

## Filmografía parcial 
* *Karakter* (1997)
* *De surprise* (2015)
* *Tulipani, Liefde, Eer en een Fiets* (2017)

## Notas
Karakter

***Karakter*** é un filme neerlandés e belga de 1997 dirixido por Mike van Diem. Baséase na novela de Ferdinand Bordewijk. O filme gañou o Óscar ó mellor filme en lingua non inglesa na 70ª edición dos premios. O filme está protagonizado por Fedja van Huêt, Jan Decleir e Betty Schuurman.

## Personaxes 
* Jan Decleir como Dreverhaven
* Fedja van Huêt como Katadreuffe
* Betty Schuurman como Joba
* Tamar van den Dop como Lorna Te George
* Victor Löw como De Gankelaar
* Hans Kesting como Jan Maan
* Lou Landré como Rentenstein
* Bernhard Droog como Stroomkoning
* Frans Vorstman como Inspector de Bree
* Fred Goessens como Schuwagt

## Notas 
## Véxase tamén 
### Outros artigos 
* Filmes dos Países Baixos propostos ó Óscar ó mellor filme internacional
* Filmes propostos ó mellor filme internacional na 70ª edición dos Óscar

### Ligazóns externas 
* 
* Ficha en AllMovie
American Specialties

***American Specialties*** é o primeiro álbum de estudio da banda estadounidense de indie rock Parquet Courts, publicado inicialmente no ano 2011 como un casete dunha edición limitada a través do selo Cut the Cord That... Records. Unha versión en vinilo do disco foi posteriormente lanzada por Pinball! Records en 2012.

En 2016, o vocalista e guitarrista Andrew Savage sinalou que o álbum destaca principalmente dentro da discografía da banda en termos da súa composición e estética xeral: "Hai moitas cousas en *American Specialties* que realmente non se retomaron na banda, aínda que a súa esencia influíu en todo o que o grupo fixo".

## Listaxe de cancións 
## Notas
The Hu

**The Hu** (estilizado como **The HU**) é un grupo musical mongol de rock formada en 2016. Con instrumentación mongol tradicional, incluíndo o morin khuur, e o canto de gorxa mongol, o grupo chama o seu estilo como "rock hunnu", sendo *hu* unha verba de raíces mongol para "humano". O nome do seu produtor é Dashdondog Bayarmagnai, tamén coñecido como "Dashka".

## Notas 
## Véxase tamén 
### Ligazóns externas 
* Páxina oficial
Dream Chaser

miniatura|256px|A Dream Chaser nunha das probas.

**Dream Chaser** é o nome dunha nave espacial reusable proposta pola empresa SpaceDev, subsidiaria de Sierra Nevada Corp.. A nave é un corpo sustentador pensado para ser lanzado verticalmente mediante un Atlas 5 e para aterrar horizontalmente, como un avión. Foi anunciada en 2006 e está baseada no proxecto de nave HL-20 desenvolvido nos anos 1980 pola NASA.

## Características 
A versión orixinal da Dream Chaser concibiuse para estar tripulada e levar a entre 2 e 7 astronautas á Estación Espacial Internacional (ISS polas súas siglas en inglés) ou para facer turismo espacial. Ten unha masa de 9000&nbsp;kg, unha altura de 9 m, unha envergadura de 7 m e un volume habitable de 16 m3. Para acoplarse coa ISS usaría un adaptador APAS no seu extremo posterior. Sierra Nevada recibiu 20 millóns de dólares baixo o programa CCDev e 80 millóns máis baixo CCDev2 para madurar o deseño do Dream Chaser.

En 2012 leváronse a cabo probas de solta dun prototipo desde un helicóptero a grande altura para probar o comportamento da nave na atmosfera. A Dream Chaser non foi elixida en 2014 para o programa comercial tripulado da NASA. Para unha competición posterior a empresa modificou o deseño para ser capaz de transportar unicamente carga.

## Notas 
## Véxase tamén 
### Outros artigos 
*Atlas 5
Cor-Crane Secret

***Cor-Crane Secret*** é o primeiro álbum de estudio da banda estadounidense de indie rock Polvo, publicado no ano 1992 a través do selo Merge Records. Foi gravado nos Duck Kee Studios en Raleigh, Carolina do Norte.

## Listaxe de cancións 
## Notas
The Gift of Life

***The Gift of Life*** é o segundo álbum de estudio da banda inglesa de post-punk The Membranes, publicado no ano 1985 a través do selo Creation Records.

## Listaxe de cancións 
## Notas
Charlie

***Charlie*** é o terceiro álbum de estudio da banda xaponesa de noise rock Melt-Banana, publicado o 27 de outubro de 1998 a través do seu propio selo, A-Zap. *Charlie* conta coa aparición de Mike Patton e Mr. Bungle na canción "Area 877 [Phoenix Mix]". O disco foi chamado así pola película do mesmo nome, baseada na novela *Flowers for Algernon* de Daniel Keyes.

## Listaxe de cancións 
## Notas
Body War

***Body War*** é o primeiro álbum de estudio da banda estadounidense de hardcore punk Show Me the Body, publicado o 8 de xullo de 2016 a través do selo Loma Vista Recordings.

## Listaxe de cancións 
## Notas
Fake Train

***Fake Train*** é o segundo álbum de estudio da banda estadounidense de post-hardcore Unwound, publicado o 7 de xullo de 1993 a través do selo Kill Rock Stars. O disco marca a estrea co grupo da batería Sara Lund.

## Listaxe de cancións 
## Notas
Fromohio

***Fromohio*** (estilizado como ***fROMOHIO***) é o terceiro álbum de estudio da banda estadounidense de rock alternativo Firehose, publicado no ano 1989 a través do selo SST Records. O disco foi incluído no libro *1001 álbums que debes escoitar antes de morrer*.

## Listaxe de cancións 
## Notas
Alvin Drew

**Benjamin Alvin Drew**, nado en Washington, D.C. o 5 de novembro de 1962, é un astronauta estadounidense que formou parte das misións STS-118 e STS-133. Pasou un total de 25,54 días no espazo.

## Traxectoria
Drew é graduado en enxeñería astronáutica pola Academia da Forza Aérea dos Estados Unidos en 1984. É máster en Ciencia Aeroespacial pola Universidade Embry Riddle en 1995 e máster en Estudos Estratéxicos en Ciencias Políticas pola Universidade da Forza Aérea dos Estados Unidos en 2006.

Foi seleccionado como especialista de misión pola NASA en xullo de 2000. Formou parte das misións STS-118 e STS-133, pasando un total de 25,54 días no espazo

## Notas 
## Véxase tamén 
### Outros artigos 
*STS-118
*STS-133
Ničija zemlja

***Ničija zemlja*** é un filme de 2001 escrito e dirixido por Danis Tanović. A historia está ambientada durante a guerra de Bosnia. É unha coprodución entre empresas de Bosnia e Hercegovina, Eslovenia, Italia, Francia, Bélxica e o Reino Unido. O filme gañou o Óscar ó mellor filme en lingua non inglesa en 2001.

## Personaxes 
* Branko Đurić como Čiki
* Rene Bitorajac como Nino
* Filip Šovagović como Cera
* Georges Siatidis como sarxento Marchand
* Serge-Henri Valcke como capitán Dubois
* Sacha Kremer como Michel
* Alain Eloy como Pierre
* Mustafa Nadarević como soldado serbio
* Bogdan Diklić como oficial serbio
* Boro Stjepanović como soldado bosníaco
* Simon Callow como Coronel Soft
* Katrin Cartlidge como Jane Livingstone, xornalista
* Tanja Ribič como Martha
* Branko Završan como Deminer

## Notas 
## Véxase tamén 
### Outros artigos 
* Filmes de Bosnia e Hercegovina propostos ó Óscar ó mellor filme internacional
* Filmes propostos ó mellor filme internacional na 74ª edición dos Óscar
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes 
* Ficha en Metacritic
Danis Tanović

**Danis Tanović**, nado o 20 de febreiro de 1969, é un director de cinema e guionista bosníaco. Tanović é coñecido por escribir e dirixir o filme de 2001 *Ničija zemlja*, que lle valeu o Óscar ó mellor filme en lingua non inglesa.

## Filmografía 
### Director 
* 1994: *The Portret of the artist in war*
* 1996: ''L'Aube*
* 1999: *Buđenje*
* 2001: *Ničija zemlja*
* 2002: *11'9'01 September 11*
* 2005: *L'enfer*
* 2009: *Triage*
* 2010: *Cirkus Columbia*
* 2013: *Epizoda u životu berača željeza*
* 2014: *Tigers*
* 2016: *Smrt u Sarajevu*
* 2017: *Invisible*
* 2024: *Nakon ljeta*

### Guionista 
* 2013 - *Epizoda u životu berača željeza*
* 2010 - *Cirkus Columbia*
* 2009 - *Triage*
* 2002 - *11'9'01 September 11*
* 2001 - *Ničija zemlja*
* 1999 - *Buđenje''

## Notas 
## Véxase tamén
The Agent Intellect

***The Agent Intellect*** é o terceiro álbum de estudio da banda estadounidense de post-punk Protomartyr, publicado o 9 de outubro de 2015 a través do selo Hardly Art. O primeiro sinxelo do disco, "Why Does It Shake", foi editado o 14 de xullo de 2015, xunto co anuncio formal do título do álbum, data de lanzamento, portada e listaxe de cancións. O 25 de agosto a banda editou o segundo sinxelo do álbum, "Dope Cloud", e o 28 de setembro publicou o terceiro, "I Forgive You".

## Listaxe de cancións 
## Notas
Curses

***Curses*** é o primeiro álbum de estudio da banda galesa de rock alternativo Future of the Left, publicado o 24 de setembro de 2007 a través do selo Too Pure.

## Listaxe de cancións 
## Notas
AMPA

O **AMPA** (**ácido α-amino-3-hidroxi-5-metil-4-isoxazolpropiónico**) é un composto químico que é un agonista específico do receptor de AMPA, onde imita os efectos do neurotransmisor glutamato.

Hai varios tipos de canles iónicas glutamatérxicas no sistema nervioso central entre os que están as canles para o AMPA, ácido kaínico e ácido *N*-metil-D-aspártico (NMDA). Na sinapse, estes receptores serven para propósitos moi diferentes. O AMPA pode utilizarse experimentalmente para distinguir a actividade dun receptor da doutro para así comprender as súas diferentes funcións. O AMPA xera potenciais postsinápticos excitativos rápidos. O AMPA activa os receptores de AMPA que non son canles catiónicas selectivas, o que permite o paso de Na+ e K+ e, por tanto, teñen un potencial de equilibrio preto de 0&nbsp;mV.

## Notas
Pectininos (tribo)

A dos **pectininos** (*Pectinini*) é unha tribo do moluscos bivalvos mariños da orde dos ostreoides, suborde dos pectininos, superfamilia dos pectinoideos, familia dos pectínidos e subfamilia dos pectininos.

## Taxonomía 
### Descrición 
A tribo foi descrita en 1815 polo naturalista estadounidense de orixe franco-xermana-italiana Constantine Samuel Rafinesque-Schmaltz, na súa obra, editada en Palermo, ''Analyse de la Nature ou Tableau de l'univers et des corps organisés*.

### Xéneros 
A tribo componse de catro xéneros:
* *Annachlamys* Iredale, 1939
* *Minnivola* Iredale, 1939
* *Pecten* O. F. Müller, 1776
* *Serratovola* Habe, 1951

## Notas 
## Véxase tamén 
### Bibliografía 
* Gofas, S.; Le Renard, J. & Bouchet, P. (2001): "Mollusca". En: Costello, M. J. *et al*. (eds), *European Register of Marine Species: a check-list of the marine species in Europe and a bibliography of guides to their identification*. París: Patrimoines Naturels. 50: 180-213. 
* Vaught, K. C.; Tucker Abbott, R. & Boss, K. J. (1989): *A classification of the living Mollusca*. Melbourne: American Malacologists. ISBN 0-9158-2622-4.

### Outros artigos 
* Bivalvos
* Pectínidos 
* *Pecten''
Bungarotoxina

As **bungarotoxinas** son un grupo de proteínas neurotóxicas estreitamente relacionadas a maioría pertencentes á superfamilia das toxinas de tres dedos, que se encontran no veleno das serpes do xénero *Bungarus*, como por exemplo *Bungarus fasciatus* e *Bungarus multicinctus*. A α-bungarotoxina inhibe a unión da acetilcolina aos receptores de acetilcolina nicotínicos; as β- e γ-bungarotoxinas actúan presinapticamente causando unha liberación excesiva de acetilcolina e a súa conseguinte depleción. Foron caracterizadas as formas α e β, e a α é similar ás neurotoxinas longas ou tipo II doutros velenos de serpes elápidas.

Hai catro tipos de bungarotoxinas:

* α-Bungarotoxina
* β-Bungarotoxina (que non é unha toxina de tres dedos)
* γ-Bungarotoxina ()
* k-Bungarotoxina

## Historia 
O veleno das serpes *Bungarus* empezaron a estudalo Chuan-Chiung Chang e Chen-Yuan Lee da Universidade Nacional de Taiwán na década de 1950; pero ata 1963 non se separaron e illaron os seus compoñentes.

## Notas
Capacity

***Capacity*** é o segundo álbum de estudio da banda estadounidense de indie rock Big Thief, publicado o 9 de xuño de 2017 a través do selo Saddle Creek Records.

## Listaxe de cancións 
## Notas
Pectininos (suborde)

A dos **pectininos** (*Pectinina*) é unha suborde de moluscos bivalvos mariños da orde dos ostreoides.

## Taxonomía 
### Descrición 
A suborde foi descrita en 1854 polo naturalista inglés John Edward Gray.

### Clasificación 
A suborde comprende sete familias, agrupadas en dúas superfamilias.
 
#### Superfamilias e Familias 
*Superfamilia pectinoideos (*Pectinoidea*). 
** Familia entolíidos (*Entoliidae*)
** Familia pectínidos (*Pectinidae*)
** Familia propeamusíidos (*Propeamussiidae*)
** Familia espondílidos (*Spondylidae*)
** Familia sinciclonémidos (*Syncyclonemidae*)
* Superfamilia anomioideos (*Anomioidea*).
** Familia anomíidos (*Anomiidae*) 
** Familia placúnidos (*Placunidae*)

## Notas 
## Véxase tamén 
### Bibliografía 
* Gofas, S.; Le Renard, J. & Bouchet, P. (2001): "Mollusca". En: Costello, M. J. *et al*. (eds), *European Register of Marine Species: a check-list of the marine species in Europe and a bibliography of guides to their identification*. Paris: Patrimoines Naturels. 50: 180-213. 
* Vaught, K. C.; Tucker Abbott, R. & Boss, K. J. (1989): *A classification of the living Mollusca*. Melbourne: American Malacologists. ISBN 0-9158-2622-4.

### Outros artigos 
* Bivalvos
Beta-bungarotoxina

A **β-bungarotoxina** é unha forma de bungarotoxina que é está presente nos velenos de serpes elápidas como *Bungarus multicinctus*. É a clase prototípica de β-neurotoxinas de serpe. Existen polo menos cinco isoformas, denominadas desde β1 a β5, que son ensamblaxes de distintas combinacións das súas cadeas A e B.

A toxina é un heterodímero de dúas cadeas. A cadea A dálle actividade de fosfolipase A2 (PLP A2), e a cadea B, igual que nas dendrotoxinas, ten un dominio Kunitz. Existen moitas isoformas destas cadeas: exemplos de cadeas A son A1 (), A3 () e A4 (), e exemplos de cadeas B son B2 () e B3 (). A cadea B desempeña un importante papel funcional na indución da apoptose.

A diana desta neurotoxina está no terminal presináptico, onde bloquea a liberación de acetilcolina. Parece que o fai bloqueando a fosforilación da proteína MARCKS. Pénsase que a cadea B similar á da dendrotoxina actúa primeiro por inhibición de canles iónicas, causando o cesamento das sacudidas que se presentan despois dunha fase facilitadora prolongada. A cadea A (que porta a actividade de fosfolipase) induce despois a fase de bloqueo por destrución de fosfolípidos.

## Notas 
## Véxase tamén 
### Outros artigos 
*alfa-bungarotoxina
*gamma-bungarotoxina
*kappa-bungarotoxina
Ostreoides

[miniatura|260px|valva de *[Gryphaea arcuata*, un grifeido.]] 

A dos **ostreoideos** (*Ostreoidea*) é unha superfamilia de moluscos mariños da clase dos bivalvos  e subclase dos pteriomorfios.

Os animais que forman parte deste grupo ás veces son coñecidos xenericamente como ostras, e reúnense na actualidade en dúas familias.

## Taxonomía 
### Descrición 
A superfamilia foi descrita en 1815 polo naturalista estadounidense de orixe franco-xermana-italiana  Constantine Samuel Rafinesque-Schmaltz,
 
## Características 
Os ostreoides caracterízanse pola súa grosa cuncha, composta de aragonita e proteínas como a conquiolina, característica de todos os lamelibranquios. As dúas valvas desta gran carcasa, desigual, está fixadas entre si pola valva esquerda, que xeralmente é curvada, cóncava, co extremo anterior máis ou menos enderezado en forma de gancho axial ben desenvolvido..  Sábese que as *aletas* anais existen na familia dos ostreidos, pero non nos grifeidos máis primitivos. A cicatriz do músculo adutor é simple, cunha marca central única. Na maioría das especies, a valva dereita é menos convexa que a esquerda.

## Notas 
## Véxase tamén 
### Bibliografía 
* Bieler R., Carter J. G. & Coan E. V. (2010): 'Classification of Bivalve families', pp. 113-133. En: Bouchet P. & Rocroi J.-P., "Nomenclator of Bivalve Families". *Malacologia* **52** (2): 1-184.
* Carter, J. G. *et al*. (2011): "A Synoptical Classification of the Bivalvia (Mollusca)". *University of Kansas Paleontological Institute Paleontological Contributions* **4**: 1-47. 
* Gofas, S.; Le Renard, J. & Bouchet, P. (2001): "Mollusca". En: Costello, M. J. *et al*. (eds), *European Register of Marine Species: a check-list of the marine species in Europe and a bibliography of guides to their identification*. París: Patrimoines Naturels. 50: 180-213.  ISBN 2-8565-3538-0.
* Harry H. W. (1985): "Synopsis of the supraspecific classification of living oysters (Bivalvia: Gryphaeidae and Ostreidae)". *The Veliger* **28**: 121-158.
* Koppka, J. (2015): "Revision of the Bivalvia from the Upper Jurassic Reuchenette Formation, Northwest Switzerland—Ostreoidea". *Zootaxa* **3927** (1): 1–117. 
* Vaught, K. C.; Tucker Abbott, R. & Boss, K. J. (1989): *A classification of the living Mollusca*. Melbourne: American Malacologists. ISBN 0-9158-2622-4.

### Outros artigos 
* Bivalvos
* Pteriomorfios 
* Ostreidos (orde)

### Ligazóns externas 
* Superfamily Ostreoidea Rafinesque 1815 en Fossilworks.
David McCullough

**David Gaub McCullough**, nado en Pittsburgh (Pensilvania) o 7 de xullo de 1933 e finado en Hingham (Massachusetts) o 7 de agosto de 2022, foi un escritor, historiador e conferenciante estadounidense.

McCullough obtivo un grao en literatura inglesa pola Universidade Yale. O seu primeiro libro foi *The Johnstown Flood* (1968), e dende entón escribiu outros nove sobre temas como Harry S. Truman, John Adams, a ponte de Brooklyn e os irmáns Wright. McCullough tamén narrou numerosos documentais, como *The Civil War* de Ken Burns, ademais do filme de 2003 *Seabiscuit*; foi o presentador de *American Experience* durante doce anos.

Os dous libros de McCullough gañadores do Pulitzer, *Truman* e *John Adams*, foron adaptados por HBO nun telefilme e nunha miniserie, respectivamente.

## Estilo 
McCullough era un historiador cun interese máis divulgativo que académico e un estilo literario moi próximo á novela. Facía gala de patriotismo e parte das súas obras se dedican a eloxiar a obra de presidentes dos Estados Unidos, algún deles tan discutido como Harry Truman, que decidiu lanzar a bomba atómica contra Hiroshima e Nagasaki.

En libros como *1776* raiaba coa parcialidade, xa que retrataba con máis expresividade a violencia británica e dos mercenarios de Hesse que a do bando independentista (os "patriotas"), aínda que non deixaba de representar a miseria física e en ocasións moral dos soldados de George Washington; tampouco na representación do rei Xurxo pode dicirse que sexa ecuánime, se se compara coa de Washington, Nathanael Greene ou Henry Knox; de feito, aínda que McCullough manexa a fondo a documentación, non se pode considerar que a súa mirada sexa obxectiva.
 
Non obstante, o seu punto de vista non era enganoso, xa que resultaba evidente, e a súa maior virtude radicaba no seu estilo, vivo e elegante, e no seu dominio da trama narrativa, capaz de atrapar o lector nunha emotiva reconstrución das encrucilladas históricas.

## Obras 
### Libros 
### Filmes presentados ou narrados 
* *Brooklyn Bridge* (1981)
* *Smithsonian World* (5 episodios, 1984–1988)
* *The Shakers: Hands to Work, Hearts to God* (1984)
* *The Statue of Liberty* (1985)
* *Huey Long* (1985)
* *A Man, A Plan, A Canal : Panama (NOVA)* (1987)
* *The Congress* (1988)
* *The Civil War* (9 episodios, 1990)
* *American Experience* (23 episodios, 1991–2006)
* *Coney Island* (1991)
* *The Donner Party* (1992)
* *Degenerate Art* (1993)
* *D-Day Remembered* (1994)
* *Napoleon-PBS Empires Special* (2000)
* ''George Wallace: Settin' the Woods on Fire* (2000)
* *Seabiscuit* (2003)
* *The Most Wonderful Time of the Year'' (2010)

## Notas 
## Véxase tamén 
### Ligazóns externas 
* David McCullough en Simon & Schuster
* 
* Transcrición do discurso "Knowing History and Knowing Who We Are" en Hillsdale College National Leadership Seminar sobre o tema "American History and America's Future"
Hevi

**Hevi**, tamén coñecido como **Marcelino Brown** ou como **Bigote Mix**, nado en Santiago de Compostela, é un rapeiro e produtor de música galego, vocalista de Malandrómeda e anteriormente de Non Residentz, Fodi e Barbaconna, Juanito Broders e Fluzo.

## Traxectoria 
En 1999 creou xunto ao inglés Lord Keison e o brasileiro Dj Brasi Mc, a banda Non Residentz, que facían temas de rap con letras en portugués e galego. En 2003 fundou con outros músicos o grupo Juanito Broders e pouco despois uniuse a MonStar para crear Fodi e Barbaconna. A finais de 2005 creou xunto a Caldeirada o grupo Malandrómeda, que mestura o rap con outros estilos. No 2010 fundou xunto ao músico e produtor Javier Álvarez o grupo Fluzo, máis afastado do rap e experimentando con novos sons.

Ademais ten producido no seu estudo de Trazo, Laboratorio Soyuz, os discos de numerosos grupos galegos, como Novedades Carminha, Ataque Escampe, Familia Caamagno, Oh! Ayatollah Boyanka Kostova, Alto Asalto ou Caamaño & Ameixeiras.

## Discografía 
### Con Non Residentz 
* *Non residentz* (2001).

### Con Juanito Broders 
**Vino con gaseosa y fue golfa talmente* (2003)
**Mujer Loba* (2005)
**Radio Caseto EP* (2006)
**Córtate las penas* (2008).
* *Los Colegas paletos* (2010)
* *Y las mamadas molan de puta madre* (2011)
* *Y si no!* (2014)

### Con Malandrómeda 
* *Os estranos sempre traen malas novas* (2006).
* *Chegan tarde* (2007).
* *7* (2008).
* *Que nos leve pra diante* (2011).
* *Os corenta e oito nomes do inimigo* (2016).
* *Cada can que lamba o seu carallo* (2016).
* *Animais da feira* (2020)
* *San Amaro* (2020)
* *No inferno das ideas* (2021)
* *Rapeiradas* (2022)

### Con Fluzo 
* *Fluzo* (2010)
* *Lastre e oleada* (2013)

## Notas 
## Véxase tamén 
### Outros artigos 
* Malandrómeda
### Ligazóns externas 
* Biografía de Malandrómeda .
Talia Shire

**Talia Rose Shire** (de solteira **Coppola**), nada en Lake Success o 25 de abril de 1946 é unha actriz estadounidense coñecida polos seus papeis como Connie Corleone nos filmes de *O padriño* e Adrian Balboa na serie *Rocky*. Shire foi candidata en dúas ocasións ao Óscar.

## Vida privada 
Shire naceu en Lake Success, Nova York, única filla de Italia Pennino (1912–2004) e do compositor Carmine Coppola (1910–1991). Ambos os seus pais eran de orixe italiana. Shire é irmá do director e produtor Francis Ford Coppola e do académico August Coppola, tía do actor Nicolas Cage e da directora Sofia Coppola, e sobriña do compositor e director Anton Coppola.

Shire ten tres fillos, Matthew Orlando Shire, do seu primeiro matrimonio co compositor David Shire, e os actores e músicos Jason e Robert, do seu segundo matrimonio co produtor Jack Schwartzman.

## Carreira 
Shire interpretou a Connie Corleone en *O padriño* e as súas secuelas. Foi candidata ao Óscar á mellor actriz secundaria pola súa interpretación en *O padriño (II parte)* (1974). En 1976, fixo o papel de Adrian Pennino, interese amoroso de Rocky Balboa en *Rocky*, polo que recibiu varios premios e candidaturas. Ademais de repetir a personaxe en catro secuelas do filme, Shire apareceu en *Kiss the Bride* (2002), *I Heart Huckabees* (2004) e *Homo Erectus* (2007).

## Filmografía 
## Notas
Kappa-bungarotoxina

A **kappa-bungarotoxina** (que se adoita abreviar como κ-Bgt; tamén chamada historicamente **toxina F**) é unhA neurotoxina proteica da familia da bungarotoxina que se encontra no veleno da serpe *Bungarus multicinctus*. A kappa-bungarotoxina é un antagonista de alta afinidade dos receptores de acetilcolina nicotínicos, especialmente de CHRNA3; causa un bloqueo postsináptico da neurotransmisión. Aínda que existe unha variabilidade significativa nos efectos clínicos das trabadas de serpe, a parálise neuromuscular e a insuficiencia respiratoria están asociadas coa trabada das serpes do xénero *Bungarus*.

## Descubrimento 
A kappa-bungarotoxina foi descuberta en 1983 como compoñente do veleno da serpe *Bungarus multicinctus*, que difería en efectos biolóxicos da previamente coñecida alfa-bungarotoxina: a kappa, pero non a alfa, podía impedir a sinalización nicotínica no ganglio ciliar da galiña. Esta bungarotoxina foi designada "kappa" en alusión á palabra latina *kiliaris* ("do ollo"), e á raíz de "ciliary".

A kappa-bungarotoxina é un antagonista de receptor, o que significa que bloquea a resposta normal do receptor da acetilcolina, o cal inhibe a neurotransmisión e, por tanto, causa parálise neuromuscular. Igual que a alfa-bungarotoxina, a kappa-bungarotoxin causa un bloqueo postsináptico de sinalización; isto está en contraste coa beta-bungarotoxina, que induce un bloqueo presináptico. A base desta diferenza funcional foi caracterizada molecularmente como diferenzas na especificidade no subtipo de receptor; os receptores pentaméricos son ensamblados con diferentes distribucións de subunidades nas neuronas e nos músculos.

## Notas 
## Véxase tamén 
### Outros artigos 
* alfa-bungarotoxina
* beta-bungarotoxina
* gamma-bungarotoxina
Severino Bugallo Valiñas

**Severino Bugallo Valiñas**, nado en Cerdedo cara a 1892 e finado no mesmo concello en abril de 1981, foi un político galego.

## Traxectoria 
Membro do Centro Republicano Radical Socialista, foi designado candidato a Xunta municipal en maio de 1931, foi elixido concelleiro e foi tesoureiro do concello. Pertenceu á Agrupación Socialista de Cerdedo, da que foi elixido contador da directiva en xaneiro de 1935.

Co golpe de Estado do 18 de xullo de 1936 foi detido con Manuel Garrido, José Torres Paz e José Cortizo González e trasladado a Pontevedra. Zafou de ser asasinado grazas a intervención do seu irmán Vicente Bugallo, xefe da Falange de Soutelo de Montes, que conseguiu que alguén o reclamase da Comandancia e o metese nunha fonda. En maio de 1938 foi multado polo gobernador civil de Pontevedra con 500 pesetas. Agochouse e fuxiu a Cuba, pasando despois aos Estados Unidos de América, de onde volveu á zona leal coas Brigadas Internacionais. Ao final da guerra estivo destinado en Reus e Salou e de alí pasou a Francia sendo internado no Campo de concentración de Argelès-sur-Mer. Fuxiu do campo e marchou a Bordeos para participar na resistencia contra os alemáns. Detido en 1941, foi deportado. Estivo preso durante catro anos no Campo de concentración de Villaverde (Madrid), nas cocheiras de Vigo e na factoría de Barreras.
## Vida persoal 
Casou con Jovita García Dapena.

## Notas 
## Véxase tamén 
### Bibliografía 
*
Pectininos

O termo **pectininos** pode referirse a:
* **Pectininos**, unha suborde de moluscos bivalvos da orde pectínidos. (En latín, **Pectinida**).
* **Pectininos**, unha subfamilia da familia dos pectínidos. (En latín, **Pectininae**).
* **Pectininos**, unha tribo destes moluscos, da familia dos pectínidos. (En latín, **Pectinini**).
Krai de Kamchatka

O **krai de Kamchatka** () é un dos nove krais de Rusia, un tipo de suxeito federal cuxo centro administrativo é a cidade de Petropavlovsk-Kamchatsky. A superficie do territorio é de 472.300&nbsp;km² e a poboación era de 322.079 en 2010.

Atópase no extremo leste do país, no distrito de Extremo Oriente, limitando ao norte con Chukotka, ao leste co mar de Bering e o océano Pacífico, ao sur coas illas Kuriles (Sakhalin) e ao oeste co mar de Okhotsk e Magadan.

O krai foi fundando o 1 de xullo de 2007 como resultado da fusión da óblast de Kamchatka e o distrito autónomo Koryak, tras un referendo que tivo lugar o 23 de outubro de 2005. O distrito autónomo de Koryak pasou a denominarse simplemente como okrug de Koryak.

## Notas 
## Véxase tamén 
### Ligazóns externas 
* Fotos de Petropavlovsk-Kamtchatski 
* Historia de Petropavlovsk-Kamtchatski 
* Comunidade Krai de Kamchatka
Youri Tielemans

**Youri Marion A. Tielemans**, nado o 7 de maio de 1997 en Sint-Pieters-Leeuw, é un futbolista belga. Xoga de centrocampista e o seu actual club é o Leicester City FC da Premier League inglesa.

## Traxectoria 
En xullo de 2013 fixo o seu debut coma profesional no RSC Anderlecht belga, na derrota por 2-3 contra o KSC Lokeren na primeira xornada de liga. O 2 de outubro de 2013 converteuse no xogador belga máis novo en debutar na Liga de Campións da UEFA, saíndo coma titular contra o Olympiacos FC á idade de 16 anos e 148 días.

O 24 de maio de 2017, Tielemans fichou polo AS Monaco da Ligue 1 francesa a cambio de 25 millóns de euros, asinando un contrato por cinco anos.

O 31 de xaneiro de 2019, Tielemans foi cedido ó Leicester City FC da Premier League inglesa ata o remate da tempada. O 8 de xullo de 2019, Tielemans asinou un contrato de catro anos co Leicester City, tras pagar o club inglés 40 millóns de euros ó Monaco.

## Notas 
## Véxase tamén 
### Ligazóns externas 
* Perfil en UEFA.com
Pectínidos (homónimos)

**Pectínidos** pode referirse a:
* **Pectínidos**, unha orde de moluscos bivalvos. (En latín, **Pectinida**). 
* **Pectínidos**, unha familia de dita orde. (En latín, **Pectinidae**).
Curro Torres

**Cristóbal Emilio Torres Ruiz**, máis coñecido como **Curro Torres**, nado en Ahlen (Renania do Norte-Westfalia, Alemaña Occidental) o 27 de decembro de 1976, é un exfutbolista e actual adestrador de fútbol español. Xogaba de lateral dereito.

## Traxectoria 
### Adestrador 
O 27 de decembro de 2019, Torres foi anunciado coma o novo adestrador do CD Lugo da Segunda División. O 29 de xuño de 2020, anunciouse a súa destitución.

## Notas 
## Véxase tamén 
### Ligazóns externas 
* Datos como xogador en bdfutbol.com 
* Datos como adestrador en bdfutbol.com
Thorgan Hazard

**Thorgan Ganael Francis Hazard**, nado o 29 de marzo de 1993 en La Louvière, é un futbolista belga. Pode xogar de mediapunta ou extremo e o seu actual club é o Borussia Dortmund da Bundesliga. É o irmán máis novo de Eden Hazard, e o irmán máis vello de Kylian Hazard.

## Traxectoria 
Hazard comezou a súa traxectoria profesional no RC Lens da Ligue 1 francesa, e en 2012 asinou co Chelsea FC, seguindo os pasos do seu irmán máis vello Eden. Durante a súa etapa en Londres, non chegou a disputar ningún partido oficial co Chelsea, xa que foi cedido dúas tempadas ó SV Zulte Waregem belga, e unha ó Borussia Mönchengladbach. En febreiro de 2015, Hazard asinou co Mönchengladbach un contrato por cinco anos.

O 22 de maio de 2019, Hazard fichou polo Borussia Dortmund a cambio de 25.5 millóns de euros. O xogador belga asinou un contrato de cinco anos co equipo alemán.

## Notas 
## Véxase tamén 
### Ligazóns externas 
* Perfil en UEFA.com 
* Perfil en Soccerway.com
Julian Brandt

**Julian Brandt**, nado o 2 de maio de 1996 en Bremen, é un futbolista alemán. Xoga de mediapunta ou extremo e o seu actual club é o Borussia Dortmund da Bundesliga alemá.

## Traxectoria 
En xaneiro de 2014, Brandt chegou ó Bayer 04 Leverkusen procedente das categorías inferiores do VfL Wolfsburg, a cambio de 350.000 euros, e asinou un contrato por cinco anos. Debutou coma profesional o 15 de febreiro de 2014 nun partido da Bundesliga contra o Schalke 04.

O 22 de maio de 2019, Brandt fichou polo Borussia Dortmund a cambio de 25 millóns de euros.

## Notas 
## Véxase tamén 
### Ligazóns externas 
* Perfil en UEFA.com 
* Perfil en Soccerway.com
Data Relay Transponder Satellite

**DRTS** (acrónimo de *Data Relay Transponder Satellite*), coñecido tamén como **Kodama**, é un satélite de comunicacións da axencia espacial xaponesa NASDA lanzado o 10 de setembro de 2002 mediante un foguete H-IIA desde o Centro Espacial de Tanegashima.

## Características 
DRTS ten forma aproximada de cubo cunhas dimensións de 2,2 x 2,4 x 2,2 m. O seu obxectivo é transmitir datos entre satélites e outras naves e facer experimentos de comunicacións. A alimentación eléctrica corre a cargo de paneis solares que totalizan 17 m2 de superficie e xeran ata 2,1 kW de potencia. Sirveu e sirve de enlace cos satélites ALOS, ADEOS 2 e co módulo Kibo da Estación Espacial Internacional.

## Notas